nibzard/narodne-novine-full-text-markdown huggingface dataset:
### NN 110/2023 (25.9.2023.), Odluka o izmjeni i dopuni Odluke o financiranju Hrvatske gospodarske komore

HRVATSKA GOSPODARSKA KOMORA

1583

Na temelju članaka 21. i 31. Zakona o Hrvatskoj gospodarskoj komori (»Narodne novine« broj 144/2021) te članka 13. Statuta Hrvatske gospodarske komore (»Narodne novine« broj 67/2022), Skupština Hrvatske gospodarske komore na 22. elektronskoj sjednici, 14. rujna 2023. donosi

ODLUKU

O IZMJENI I DOPUNI ODLUKE O FINANCIRANJU HRVATSKE GOSPODARSKE KOMORE

Članak 1.

U Odluci o financiranju Hrvatske gospodarske komore klasa: 025-02/22-01/3, urbroj: 311-02-00-00-22-5, od 19. prosinca 2022. godine (u daljnjem tekstu: Odluka), u članku 4. iza stavka 1. dodaje se stavak 2. koji glasi:

»(2) Članice Komore registrirane za obavljanje djelatnosti knjižnica, arhiva, muzeja i ostalih kulturnih djelatnosti, pravnih djelatnosti, predškolskog, osnovnog, srednjeg i visokog obrazovanja, djelatnosti bolnica, sportskih klubova i socijalne skrbi sa smještajem, mogu za sudjelovanje u radu Komore plaćati članarinu u visini utvrđenoj za prvu skupinu, neovisno o kriterijima za razvrstavanje propisanima važećim Zakonom o Hrvatskoj gospodarskoj komori i člankom 3. ove Odluke.«

Članak 2.

Ova Odluka objavit će se u »Narodnim novinama«, a stupa na snagu osmoga dana od objave u »Narodnim novinama«.

Klasa: 025-02/23-01/3

Urbroj: 311-02-00-00-23-3

Zagreb, 14. rujna 2023.

Predsjednik
 dr. sc. Luka Burilović, v. r.
### NN 110/2023 (25.9.2023.), Odluka o izmjeni i dopuni Odluke o uvjetima ostvarivanja dobrovoljnog članstva u Hrvatskoj gospodarskoj komori

HRVATSKA GOSPODARSKA KOMORA

1584

Na temelju članaka 21. i 31. Zakona o Hrvatskoj gospodarskoj komori (»Narodne novine« broj 144/2021) te članka 13. Statuta Hrvatske gospodarske komore (»Narodne novine« broj 67/2022), Skupština Hrvatske gospodarske komore na 22. elektronskoj sjednici, 14. rujna 2023. godine donosi

ODLUKU

O IZMJENI I DOPUNI ODLUKE O UVJETIMA OSTVARIVANJA DOBROVOLJNOG ČLANSTVA U HRVATSKOJ GOSPODARSKOJ KOMORI

Članak 1.

U Odluci o uvjetima ostvarivanja dobrovoljnog članstva u Hrvatskoj gospodarskoj komori, klasa: 025-02/22-01/3, urbroj: 025-02/22-01/3, od 19. prosinca 2022. godine (u daljnjem tekstu: Odluka), u članku 3. nakon stavka 3. dodaje se novi stavak 4. koji glasi:

»(4) Dobrovoljne članice Komore, osnovane radi promicanja ciljeva koji su posebnim propisima utvrđeni od interesa za Republiku Hrvatsku, obavljaju djelatnosti od interesa za Republiku Hrvatsku ili obavljaju djelatnost kao javnu službu, te obiteljska poljoprivredna gospodarstva, mogu za sudjelovanje u radu Komore plaćati članarinu u visini utvrđenoj za prvu skupinu, neovisno o kriterijima za razvrstavanje propisanima važećim Zakonom o Hrvatskoj gospodarskoj komori i Odlukom o financiranju Hrvatske gospodarske komore.«

Dosadašnji stavci 4. i 5. postaju stavcima 5. i 6.

Članak 2.

Ova Odluka objavit će se u »Narodnim novinama«, a stupa na snagu osmoga dana od dana objave u »Narodnim novinama.«

Klasa: 025-02/23-01/3

Urbroj: 311-02-00-00-23-4

Zagreb, 14. rujna 2023.

Predsjednik
 dr. sc. Luka Burilović, v. r.
### NN 110/2023 (25.9.2023.), Naredba o zabrani provedbe radova gospodarenja šumama

MINISTARSTVO POLJOPRIVREDE

1581

Na temelju članka 23. stavka 3. Zakona o šumama (»Narodne novine«, broj 68/18., 115/18., 98/19., 32/20., 145/20. i 101/23.), ministrica poljoprivrede donosi

NAREDBU

O ZABRANI PROVEDBE RADOVA GOSPODARENJA ŠUMAMA

Članak 1.

(1) Ovom Naredbom propisuju se neposredne mjere radi zaštite šuma i šumskih zemljišta od nastanka šteta, koje mogu nastati kao posljedica prirodne nepogode od dana 19. srpnja 2023.

(2) U skladu s načelima održivog gospodarenja šumama, svrha ove Naredbe je zaštita javnog interesa te očuvanje šuma kao dobra od interesa za Republiku Hrvatsku.

Članak 2.

Ovom Naredbom se zabranjuje provedba rada pridobivanja drvnih šumskih proizvoda propisanog šumskogospodarskim planom, i to izvršenje propisa etata glavnog i prethodnog prihoda, do kraja važenja šumskogospodarskog plana, u:

Gospodarska jedinica »Lacić – Gložđe« odjel/odsjek 96c.

Gospodarska jedinica »Čazmanske nizinske šume« odjel/odsjek 12c, 31a, 31b, 58e, 59c, 59d i 82c.

Gospodarska jedinica »Daruvarske prigorske šume« odjel/odsjek 26a, 30a, 43a, 43b, 43c, 43d, 43e, 46a, 53c, 73b, 73c i 73e.

Gospodarska jedinica »Dišnica – Zobikovac – Petkovača« odjel/odsjek 30g, 37e, 38e, 58b, 60b, 60c, 61b, 67b, 67c, 67d.

Gospodarska jedinica »Novakuša – Šikava« odjel/odsjek 51a.

Gospodarska jedinica »Koprivničke nizinske šume« odjel/odsjek 28c.

Gospodarska jedinica »Park šume Grada Zagreba« odjel/odsjek 1a, 1b, 3a, 5a, 5c, 5g, 5j, 7a, 7b, 7d, 7f, 7g, 7h, 7l, 7n, 8c, 8g, 8h, 8j, 8k, 8l, 8m, 8o i 9b.

Gospodarska jedinica »Šiljakovačka dubrava« odjel/odsjek 5b, 5d, 6a, 8a, 8b, 8c, 13a, 13d, 13e, 18e, 22h, 35b, 37b, 45e, 54b, 70a, 71a, 73d, 75b, 86d, 87b, 87c, 87d, 88a, 88b, 91c, 92a i 99h.

Gospodarska jedinica »Pregrada – Klanjec« odjel/odsjek 2b, 2c, 3c, 3d, 4a, 24h i 25a.

Gospodarska jedinica »Stubičko podgorje« odjel/odsjek 14a i 16b.

Gospodarska jedinica »Vukomeričke gorice – Horvati« odjel/odsjek 11c, 15a, 15b i 17c.

Gospodarska jedinica »Draganićki lugovi« odjel/odsjek 3a, 6a, 13a, 14a, 19a, 20a, 21a, 30b, 31d, 40b, 41b, 43a, 44b, 47a, 49b, 51a, 60a, 60b, 65d, 66a, 66b, 67b, 67c, 69b, 70b, 79b, 89a, 89d, 89g, 89j, 89l, 90c, 91a, 91b i 91d.

Gospodarska jedinica »Sekulinačka planina« odjel/odsjek 1a, 1b, 1c, 1d, 2b, 5b, 17a, 17b, 18f, 18g, 20a, 30d, 32c, 33a, 39a, 41a i 48b.

Gospodarska jedinica »Valpovačke podravske šume« odjel/odsjek 36b.

Članak 3.

Ova Naredba stupa na snagu osmoga dana od dana objave u »Narodnim novinama«.

Klasa: 321-01/23-01/153
 Urbroj: 525-10/592-23-1
 Zagreb, 19. rujna 2023.

Ministrica poljoprivrede
 Marija Vučković, v. r.
### NN 110/2023 (25.9.2023.), Uredba o izmjeni Uredbe o visini trošarine na energente i električnu energiju

VLADA REPUBLIKE HRVATSKE

1578

Na temelju članka 97. stavka 2. Zakona o trošarinama (»Narodne novine«, br. 106/18., 121/19. i 144/21.), Vlada Republike Hrvatske je na sjednici održanoj 25. rujna 2023. donijela

UREDBU

O IZMJENI UREDBE O VISINI TROŠARINE NA ENERGENTE I ELEKTRIČNU ENERGIJU

Članak 1.

U Uredbi o visini trošarine na energente i električnu energiju (»Narodne novine«, br. 156/22., 1/23., 10/23., 22/23., 37/23., 46/23., 56/23., 71/23., 79/23., 88/23., 94/23., 98/23. i 105/23.), u članku 3. mijenjaju se visine trošarine u eurima na sljedeće predmete oporezivanja tako da glase:

» – Bezolovni motorni benzin 456,00 EUR/1000 l

– Dizelsko gorivo 383,00 EUR/1000 l.«.

Članak 2.

Visine trošarina iz članka 1. ove Uredbe primjenjuju se s danom stupanja na snagu ove Uredbe i određene su za razdoblje do 9. listopada 2023.

Članak 3.

Ova Uredba objavit će se u »Narodnim novinama«, a stupa na snagu 26. rujna 2023.

Klasa: 022-03/23-03/74
 Urbroj: 50301-05/16-23-2
 Zagreb, 25. rujna 2023.

Predsjednik
 mr. sc. Andrej Plenković, v. r.
### NN 111/2023 (27.9.2023.), Odluka o dopuni Odluke o popisu izvornih i ugroženih pasmina domaćih životinja

Ministarstvo poljoprivrede

1589

Na temelju članka 12. stavka 10. Zakona o uzgoju domaćih životinja (»Narodne novine«, br. 115/18. i 52/21.) ministrica poljoprivrede donosi

ODLUKU

O DOPUNI ODLUKE O POPISU IZVORNIH I UGROŽENIH PASMINA DOMAĆIH ŽIVOTINJA

I.

U Odluci o popisu izvornih i ugroženih pasmina domaćih životinja (»Narodne novine« br. 43/21., 45/21. i 38/23.) u točki II. podtočki 7., iza riječi: »7.2.2. Posavska kukmasta kokoš« dodaju se riječi: »7.2.3. Križevačka kukmica«.

II.

Ova Odluka stupa na snagu danom donošenja.

Klasa: 320-08/21-01/04

Urbroj: 525-13/869-23-5

Zagreb, 15. rujna 2023.

Ministrica poljoprivrede
 Marija Vučković, v. r.
### NN 113/2023 (29.9.2023.), Odluka o imenovanju sudaca Županijskog suda u Zagrebu

DRŽAVNO SUDBENO VIJEĆE

1601

Na temelju članka 55. stavak 6. Zakona o Državnom sudbenom vijeću (»Narodne novine«, broj 116/10, 57/11, 130/11, 13/13 – Odluka Ustavnog suda Republike Hrvatske broj U-I-5991/2012, 28/13, 82/15, 67/18 i 126/19 – u daljnjem dijelu teksta ZDSV) Državno sudbeno vijeće (u daljnjem dijelu teksta – Vijeće), sastavljeno od Darka Milkovića, predsjednika Vijeća, te prof. dr. sc. Marka Baretića, Arsena Bauka, Dražena Bošnjakovića, Eveline Čolović Tomić, Antuna Dominka, Gorana Goluže, Marine Paulić, Ivone Rupić, Lidije Vidjak, prof. dr. sc. Maria Vinkovića, članova Vijeća, na 8. sjednici, održanoj 13. srpnja 2023., donijelo je

ODLUKU

Za suce Županijskog suda u Zagrebu imenuju se IVANA BUJAS i MLADEN ŽERAVICA, suci Općinskog kaznenog suda u Zagrebu, i MIRJANA HORVAT, sutkinja Općinskog suda u Novom Zagrebu.

Broj: IS-25/22-16
 Zagreb, 13. srpnja 2023.

Predsjednik
 Državnog sudbenog vijeća
 Darko Milković, v. r.
### NN 113/2023 (29.9.2023.), Odluka o imenovanju sutkinje Visokog kaznenog suda Republike Hrvatske

Državno sudbeno vijeće

1600

Na temelju članka 55. stavak 1. Zakona o Državnom sudbenom vijeću (»Narodne novine«, broj 116/10, 57/11, 130/11, 13/13 – Odluka Ustavnog suda Republike Hrvatske broj U-I-5991/2012, 28/13, 82/15, 67/18, 126/19 – u daljnjem dijelu teksta – ZDSV), Državno sudbeno vijeće (u daljnjem dijelu teksta: Vijeće), sastavljeno od Darka Milkovića, predsjednika Vijeća, te prof. dr. sc. Marka Baretića, Arsena Bauka, Dražena Bošnjakovića, Eveline Čolović Tomić, Antuna Dominka, Gorana Goluže, Marine Paulić, Ivone Rupić, Lidije Vidjak i prof. dr. sc. Maria Vinkovića, članova Vijeća, na 8. sjednici, održanoj 13. srpnja 2023., donijelo je

ODLUKU

Za sutkinju Visokog kaznenog suda Republike Hrvatske imenuje se MAJA ŠTAMPAR STIPIĆ.

Broj: IS-19/22-13
 Zagreb, 13. srpnja 2023.

Predsjednik
 Državnog sudbenog vijeća
 Darko Milković, v. r.
### NN 113/2023 (29.9.2023.), Odluka o imenovanju sutkinje Općinskog suda u Slavonskom Brodu

DRŽAVNO SUDBENO VIJEĆE

1603

Na temelju članka 56. Zakona o Državnom sudbenom vijeću (»Narodne novine«, broj 116/10, 57/11, 130/11, 13/13 – Odluka Ustavnog suda Republike Hrvatske broj U-I-5991/2012, 28/13, 82/15, 67/18 i 126/19 – dalje u tekstu ZDSV) Državno sudbeno vijeće (dalje u tekstu Vijeće), sastavljeno od Darka Milkovića, predsjednika Vijeća, te prof. dr. sc. Marka Baretića, Dražena Bošnjakovića, Eveline Čolović Tomić, Antuna Dominka, Gorana Goluže, Ivone Rupić, Lidije Vidjak, prof. dr. sc. Maria Vinkovića, članova Vijeća, na 8. sjednici, održanoj 13. srpnja 2023., donijelo je

ODLUKU

Za sutkinju Općinskog suda u Slavonskom Brodu imenuje se JADRANKA BABIĆ-MILBERG.

Broj: IS-11/22-15
 Zagreb, 13. srpnja 2023.

Predsjednik
 Državnog sudbenog vijeća
 Darko Milković, v. r.
### NN 113/2023 (29.9.2023.), Odluka o imenovanju sutkinje Županijskog suda u Velikoj Gorici

DRŽAVNO SUDBENO VIJEĆE

1602

Na temelju članka 55. stavak 6. Zakona o Državnom sudbenom vijeću (»Narodne novine«, broj 116/10, 57/11, 130/11, 13/13, 28/13, 82/15, 67/18, 126/19 – u daljnjem dijelu teksta – ZDSV) Državno sudbeno vijeće (dalje u tekstu Vijeće), sastavljeno od Darka Milkovića, predsjednika Vijeća, te prof. dr. sc. Marka Baretića, Dražena Bošnjakovića, Eveline Čolović Tomić, Antuna Dominka, Gorana Goluže, Marine Paulić, Ivone Rupić, Lidije Vidjak i prof. dr. sc. Maria Vinkovića članova Vijeća, na 6. sjednici, održanoj 19. svibnja 2023., donijelo je

ODLUKU

Za sutkinju Županijskog suda u Velikoj Gorici imenuje se ­IVANA BILUŠIĆ, sutkinja Općinskog suda u Splitu.

Broj: IS-1/22-12
 Zagreb, 19. svibnja 2023.

Predsjednik
 Državnog sudbenog vijeća
 Darko Milković, v. r.
### NN 113/2023 (29.9.2023.), Odluka o određivanju visine naknade za vođenje jedinstvenog računovodstva osobnih računa članova obveznih mirovinskih fondova

Ministarstvo rada, mirovinskoga sustava, obitelji i socijalne politike

1596

Na temelju članka 27. stavka 4. Zakona o Središnjem registru osiguranika (»Narodne novine«, br. 159/13, 39/18 i 21/22), ministar rada, mirovinskoga sustava, obitelji i socijalne politike u suradnji s ministrom financija, donosi

ODLUKU

O ODREĐIVANJU VISINE NAKNADE ZA VOĐENJE JEDINSTVENOG RAČUNOVODSTVA OSOBNIH RAČUNA ČLANOVA OBVEZNIH MIROVINSKIH FONDOVA

I.

Ovom Odlukom određuje se visina naknade za vođenje jedinstvenog računovodstva osobnih računa članova obveznih mirovinskih fondova, koju Središnji registar osiguranika zaračunava obveznim mirovinskim društvima.

II.

Naknada iz točke I. ove Odluke iznosi 0,40 eura po članu obveznog mirovinskog fonda.

III.

Obračun naknade iz točke II. ove Odluke obavlja se na dnevnoj osnovi, prema prosječnom broju članova u obveznom mirovinskom fondu u mjesecu za koji se zaračunava naknada, a račun se ispostavlja do osmog u mjesecu za prethodni mjesec.

IV.

Ova Odluka stupa na snagu 1. siječnja 2024. godine, a objavit će se u »Narodnim novinama«.

Klasa: 023-01/23-01/100
 Urbroj: 524-05-01-01/2-23-3
 Zagreb, 19. rujna 2023.

Ministar
 Marin Piletić, v. r.
### NN 113/2023 (29.9.2023.), Pravilnik o izmjenama i dopuni Pravilnika o provedbi programa potpore poljoprivrednim proizvođačima za ublažavanje posljedica prirodnih nepogoda nastalih u 2023. godini

MINISTARSTVO POLJOPRIVREDE

1598

Na temelju članka 39. stavka 5. Zakona o poljoprivredi (»Narodne novine«, broj 118/18, 42/20, 127/20 – Odluka Ustavnog suda Republike Hrvatske, 52/21 I 152/22) i članka 7. stavka 4. Zakona o ublažavanju i uklanjanju posljedica prirodnih nepogoda (»Narodne novine«, broj 16/19), ministrica poljoprivrede donosi

PRAVILNIK

O IZMJENAMA I DOPUNI PRAVILNIKA O PROVEDBI PROGRAMA POTPORE POLJOPRIVREDNIM PROIZVOĐAČIMA ZA UBLAŽAVANJE POSLJEDICA PRIRODNIH NEPOGODA NASTALIH U 2023. GODINI

Članak 1.

U Pravilniku o provedbi programa potpore poljoprivrednim proizvođačima za ublažavanje posljedica prirodnih nepogoda nastalih u 2023. godini (»Narodne novine«, broj 98/23) (u daljnjem tekstu: Pravilnik), u članku 1. iza riječi »godine« dodaje se: »i ­klasa: 022-03/23-07/370, urbroj: 50301-05/31-23-2, od 14. rujna 2023. godine.«.

Članak 2.

U članku 4. Pravilnika, stavak 4. mijenja se i glasi:

»(4) U 2023. godini izvršit će se isplata avansa sredstva potpore na temelju osiguranih proračunskih sredstva u 2023. godini u iznosu od ukupno 19.000.000 eura poljoprivrednim proizvođačima s prijavljenom štetom u Registru šteta od prirodnih nepogoda zaključno sa 31. listopada 2023. godine.«.

Članak 3.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-01/23-01/48

Urbroj: 525-06/206-23-4

Zagreb, 26. rujna 2023.

Ministrica poljoprivrede
 Marija Vučković, v. r.
### NN 113/2023 (29.9.2023.), Odluka o razrješenju pravobraniteljice za osobe s invaliditetom

Hrvatski sabor

1594

Na temelju članka 81. Ustava Republike Hrvatske, članka 4. stavka 1. i članka 24. stavka 1. točke 1. Zakona o pravobranitelju za osobe s invaliditetom (»Narodne novine«, br. 107/07., 125/11. i 20/12.) Hrvatski sabor na sjednici 28. rujna 2023. donio je

ODLUKU

O RAZRJEŠENJU PRAVOBRANITELJICE ZA OSOBE S INVALIDITETOM

Razrješuje se ANKA SLONJŠAK dužnosti pravobraniteljice za osobe s invaliditetom, s danom 30. rujna 2023., na vlastiti zahtjev.

Klasa: 021-04/23-07/31

Zagreb, 28. rujna 2023.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 113/2023 (29.9.2023.), Pravilnik o izmjenama Pravilnika o malom obalnom ribolovu

Ministarstvo poljoprivrede

1597

Na temelju članka 22. stavka 7. i članka 23. stavka 8. Zakona o morskom ribarstvu (»Narodne novine«, br. 62/17., 130/17., 14/19. i 30/23.) ministrica poljoprivrede donosi

PRAVILNIK

O IZMJENAMA PRAVILNIKA O MALOM OBALNOM RIBOLOVU

Članak 1.

U Pravilniku o malom obalnom ribolovu (»Narodne novine«, broj 17/18.) u članku 4. stavku 1. točka 1. broj: »8« zamjenjuje se brojem: »16«, a broj: »32« zamjenjuje se brojem: »64«.

Stavak 4. mijenja se i glasi:

»(4) Mreže stajaćice, vrše i stajaći parangali osim na način propisan Pravilnikom o obavljanju gospodarskog ribolova na moru mrežama stajaćicama, klopkastim, udičarskim i probodnim ribolovnim alatima te o ribolovu tramatom moraju biti dodatno označeni motkama s crvenom zastavom u obliku istostraničnog trokuta duljine stranice najmanje 30 centimetara, a zastava mora biti najmanje jedan metar iznad površine mora.«.

U stavku 5. broj: »15« zamjenjuje se brojem: »30«, a broj: »20« zamjenjuje se brojem: »40«.

U stavku 6. broj. »22« zamjenjuje se brojem: »44«, a broj »32« zamjenjuje se brojem: »64«.

Članak 2.

Članak 13. mijenja se i glasi:

»Članak 13.

Veličina oka mrežnog tega kod mreža stajaćica i vrša mjeri se sukladno odredbama Pravilnika o obavljanju gospodarskog ribolova na moru mrežama stajaćicama, klopkastim, udičarskim i probodnim ribolovnim alatima te o ribolovu tramatom.«.

Članak 3.

Prilog 2. briše se.

Članak 4.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-02/17-01/35

Urbroj: 525-12/718-23-3

Zagreb, 22. rujna 2023.

Ministrica poljoprivrede
 Marija Vučković, v. r.
### NN 113/2023 (29.9.2023.), Odluka o stavljanju u službenu uporabu katastarskog operata katastra nekretnina za katastarsku općinu Mrzović

Državna geodetska uprava

1599

Na temelju članka 56. stavka 2. Zakona o državnoj izmjeri i katastru nekretnina (»Narodne novine«, br. 112/18 i 39/22), glavni ravnatelj Državne geodetske uprave donosi

ODLUKU

O STAVLJANJU U SLUŽBENU UPORABU KATASTARSKOG OPERATA KATASTRA NEKRETNINA ZA KATASTARSKU
 OPĆINU MRZOVIĆ

I.

Na temelju podataka katastarske izmjere, podataka prikupljenih tijekom izlaganja na javni uvid elaborata katastarske izmjere i podataka preuzetih iz obnovljene zemljišne knjige izrađen je katastarski operat katastra nekretnina za katastarsku općinu Mrzović (MB 308978), a koji se sastoji od:

– katastarskog plana u digitalnom obliku,

– elaborata geodetske osnove,

– pregledne karte u mjerilu 1:10000 s podjelom na detaljne listove katastarskog plana, te podjelom na skice izmjere,

– detaljnih listova katastarskog plana u mjerilu 1:1000 (84 lista),

– skice izmjere M 1:1000 (67 komada), M 1:500 (25 komada),

– dopunske skice izmjere (66 komada),

– popisa katastarskih čestica u rasponu od broja 1 do 1329 (ukupno 1335 k.č.),

– popisa osoba upisanih u posjedovne listove i

– posjedovnih listova u rasponu od broja 1 do 1336 (ukupno 1336 PL-ova).

II.

Katastarski operat katastra nekretnina za katastarsku općinu Mrzović (MB 308978) stavlja se u službenu uporabu dana 25. rujna 2023. godine.

III.

Od dana stavljanja u službenu uporabu katastarskog operata katastra nekretnina za katastarsku općinu Mrzović (MB 308978) svi novi upisi na području na kojem je provedena katastarska izmjera provoditi će se u katastarskom operatu katastra nekretnina za katastarsku općinu Mrzović (MB 308978).

IV.

Katastarski operat katastra nekretnina za katastarsku općinu Mrzović (MB 308978) mora se održavati u trajnoj suglasnosti s novoosnovanom zemljišnom knjigom za katastarsku općinu Mrzović.

V.

Ova Odluka stupa na snagu danom donošenja i objavit će se u »Narodnim novinama«.

Klasa: 932-05/23-03/16

Urbroj: 541-04-01-02/4-23-5

Zagreb, 20. rujna 2023.

Glavni ravnatelj
 Antonio Šustić, dipl. ing. geod., v. r.
### NN 113/2023 (29.9.2023.), Izmjene Statuta Hrvatske gospodarske komore

Hrvatska gospodarska komora

1604

Na temelju odredbe članka 21. Zakona o Hrvatskoj gospodarskoj komori (»Narodne novine«, broj 144/21), Skupština Hrvatske gospodarske komore na 22. elektronskoj sjednici održanoj 14. rujna 2023. godine, donijela je

IZMJENE STATUTA

HRVATSKE GOSPODARSKE KOMORE

Članak 1.

U Statutu Hrvatske gospodarske komore (»Narodne novine« broj 67/2022, u daljnjem tekstu: Statut) članak 4. stavak 1. mijenja se i glasi:

»Komora ima zaštitni znak koji se sastoji od donjeg dijela grba Republike Hrvatske, punog naziva »Hrvatska gospodarska komora« i skraćenog naziva »HGK«.«

Članak 2.

U članku 25. Statuta, stavci 1. i 3. mijenjaju se i glase:

»Udruženje na plenarnoj sjednici bira predsjednika i jednog ili više zamjenika predsjednika udruženja iz reda predstavnika članova Komore koji pripadaju udruženju.«

»Predsjednik, zamjenici predsjednika i poslovni tajnik udruženja pripremaju i sazivaju sjednice, skrbe o radu udruženja te u njegovo ime, nastupaju prema tijelima Komore.«

Članak 3.

U članku 47. Statuta, stavak 1. točke 7. i 8. mijenjaju se i glase:

»7. samostalno odlučuje o stjecanju, opterećenju ili otuđenju nekretnina i druge imovine čija pojedinačna vrijednost ne prelazi iznos od 132.722,81 eura;

8. samostalno zaključuje pravne poslove čija pojedinačna vrijednost ne prelazi iznos od 132.722,81 eura u skladu s financijskim planom.«

Članak 4.

Članak 64. Statuta mijenja se i glasi:

»Komora ima tekuće i devizne račune otvorene kod poslovnih banaka.«

Članak 5.

Ove Izmjene Statuta Hrvatske gospodarske komore stupaju na snagu osmoga dana od dana objave u »Narodnim novinama«.

Klasa: 025-02/23-01/3
 Urbroj: 311-02-00-00-23-2
 Zagreb, 14. rujna 2023.

Predsjednik
 dr. sc. Luka Burilović, v. r.
### NN 114/2023 (4.10.2023.), Pravilnik o dopunama Pravilnika o načinu postupanja policijskih službenika

Ministarstvo unutarnjih poslova

1631

Na temelju članka 103. stavka 2. Zakona o policijskim poslovima i ovlastima (»Narodne novine«, br. 76/09., 92/14. i 70/19.) i članka 38. stavka 3. Zakona o sustavu državne uprave (»Narodne novine«, br. 66/19) ministar unutarnjih poslova, uz prethodnu suglasnost ministra vanjskih i europskih poslova, donosi

PRAVILNIK

O DOPUNAMA PRAVILNIKA
 O NAČINU POSTUPANJA POLICIJSKIH SLUŽBENIKA

Članak 1.

U Pravilniku o načinu postupanja policijskih službenika (»Narodne novine«, br. 20/22 i 37/23) iza članka 1. dodaje se članak 1.a koji glasi:

»Članak 1.a

Ovim Pravilnikom u hrvatsko zakonodavstvo preuzima se Direktiva (EU) 2017/541 Europskog parlamenta i Vijeća od 15. ožujka 2017. o suzbijanju terorizma i zamjeni Okvirne odluke Vijeća 2002/475/PUP i o izmjeni Odluke Vijeća 2005/671/PUP (SL L 88/6, 31. 3. 2017.).«.

Članak 2.

U članku 170. iza stavka 5. dodaje se stavak 6. koji glasi:

»(6) U slučaju terorističkog napada, policija će odmah po saznanju za teroristički napad obavijestiti nadležna tijela za podršku žrtvama radi pružanja potrebne podrške i pomoći, od trenutka terorističkog napada pa sve dok je to potrebno, a način izvješćivanja utvrdit će se protokolom o suradnji nadležnih tijela.«.

Članak 3.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/23-01/332

Urbroj: 511-01-152-23-11

Zagreb, 25. rujna 2023.

Ministar
 dr. sc. Davor Božinović, v. r.
### NN 114/2023 (4.10.2023.), Zakon o izmjenama i dopuni Zakona o odgovornosti pravnih osoba za kaznena djela

HRVATSKI SABOR

1619

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA I DOPUNI ZAKONA O ODGOVORNOSTI PRAVNIH OSOBA ZA KAZNENA DJELA

Proglašavam Zakon o izmjenama i dopuni Zakona o odgovornosti pravnih osoba za kaznena djela, koji je Hrvatski sabor donio na sjednici 28. rujna 2023.

Klasa: 011-02/23-02/81
 Urbroj: 71-10-01/1-23-2
 Zagreb, 3. listopada 2023.

Predsjednik
 Republike Hrvatske
 Zoran Milanović, v. r.

ZAKON

O IZMJENAMA I DOPUNI ZAKONA O ODGOVORNOSTI PRAVNIH OSOBA ZA
 KAZNENA DJELA

Članak 1.

U Zakonu o odgovornosti pravnih osoba za kaznena djela (»Narodne novine«, br. 151/03., 110/07., 45/11., 143/12. i 114/22.) članak 3. mijenja se i glasi:

»(1) Pravna osoba kaznit će se za kazneno djelo odgovorne osobe ako se njime povređuje neka dužnost pravne osobe ili je njime pravna osoba ostvarila ili trebala ostvariti korist za sebe ili drugoga.

(2) Pod uvjetima iz stavka 1. ovoga članka pravna osoba kaznit će se za kazneno djelo odgovorne osobe kojoj je povjereno obavljanje poslova iz područja djelovanja pravne osobe i ako je do počinjenja kaznenog djela došlo zbog propuštanja nadzora ili kontrole od strane odgovorne osobe koja vodi poslove pravne osobe.

(3) Pod uvjetima iz stavaka 1. i 2. ovoga članka pravna osoba kaznit će se za kaznena djela propisana Kaznenim zakonom i drugim zakonima u kojima su propisana kaznena djela.«.

Članak 2.

U članku 4. iza riječi: »joj je« dodaju se riječi: »na bilo kojoj razini«.

Članak 3.

Članak 10. mijenja se i glasi:

»(1) Ako je za kazneno djelo propisana novčana kazna ili kaz­na zatvora s posebnom najvećom mjerom od jedne godine zatvora, pravna se osoba može kazniti novčanom kaznom od 5000,00 do 10.000.000,00 eura.

(2) Ako je za kazneno djelo propisana kazna zatvora s posebnom najvećom mjerom od pet godina zatvora, pravna se osoba može kazniti novčanom kaznom od 10.000,00 do 15.000.000,00 eura.

(3) Ako je za kazneno djelo propisana kazna zatvora s posebnom najvećom mjerom od deset godina zatvora, pravna se osoba može kazniti novčanom kaznom od 15.000,00 do 20.000.000,00 eura.

(4) Ako je za kazneno djelo propisana kazna zatvora s posebnom najvećom mjerom od petnaest godina zatvora ili teža kazna, pravna se osoba može kazniti novčanom kaznom od 20.000,00 do 25.000.000,00 eura.

(5) Ako se kaznama iz stavaka 1. do 4. ovoga članka svrha kaž­njavanja ne bi ostvarila, pravna osoba može se kazniti novčanom kaznom u iznosu do 10 % ukupnoga godišnjeg prihoda pravne osobe ostvarenog u poslovnoj godini koja prethodi godini donošenja presude.«.

Članak 4.

U članku 13. stavku 2. broj: »6636,14« zamjenjuje se brojem: »20.000,00«.

Članak 5.

Ovaj Zakon stupa na snagu osmoga dana od dana objave u »Narodnim novinama«.

Klasa: 022-02/23-01/77

Zagreb, 28. rujna 2023.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 114/2023 (4.10.2023.), Ispravak Odluke o utvrđivanju Dodatne liste ortopedskih i drugih pomagala Hrvatskog zavoda za zdravstveno osiguranje

HRVATSKI ZAVOD ZA ZDRAVSTVENO OSIGURANJE

1640

Nakon usporedbe s izvornim tekstom utvrđena je pogreška u Odluci o utvrđivanju Dodatne liste ortopedskih i drugih pomagala Hrvatskog zavoda za zdravstveno osiguranje koja je objavljena u »Narodnim novinama«, broj 108 od 20. rujna 2023. godine te se daje

ISPRAVAK ODLUKE

O UTVRĐIVANJU DODATNE LISTE ORTOPEDSKIH I DRUGIH POMAGALA
 HRVATSKOG ZAVODA ZA ZDRAVSTVENO OSIGURANJE

U Odluci o utvrđivanju Dodatne liste ortopedskih i drugih pomagala Hrvatskog zavoda za zdravstveno osiguranje (»Narodne novine«, broj 108/23.) u Dodatnoj listi pomagala iz članka 3. u indikaciji za primjenu broj 364 u četvrtom odlomku umjesto riječi: »Liječničko povjerenstvo za pomagala Direkcije Zavoda, uz prethodno odobrenje Stručnog povjerenstva za inzulinske pumpe Zavoda«, trebaju stajati riječi: »Liječničko povjerenstvo za pomagala Direkcije Zavoda«, a u sedmom odlomku umjesto riječi: »Stručno povjerenstvo Zavoda«, trebaju stajati riječi: »Liječničko povjerenstvo za pomagala Direkcije Zavoda«.

Klasa: 025-04/23-01/207
 Urbroj: 338-01-01-23-01
 Zagreb, 28. rujna 2023.

Predsjednik Upravnog vijeća
 Hrvatskog zavoda za zdravstveno osiguranje
 prof. dr. sc. Drago Prgomet, dr. med. spec., v. r.
### NN 114/2023 (4.10.2023.), Rješenje o imenovanju članova Upravnog vijeća Centra za mirno rješavanje sporova

VLADA REPUBLIKE HRVATSKE

1630

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), članka 35. stavka 3. točke 1. Zakona o ustanovama (»Narodne novine«, br. 76/93., 29/97., 47/99., 35/08., 127/19. i 151/22.) i članka 7. stavka 3. Rješenja Ministarstva pravosuđa i uprave o osnivanju Centra za mirno rješavanje sporova, klasa: 700-03/23-02/39, urbroj: 514-03-02-01/01-23-20, od 24. srpnja 2023. i urbroj: 514-03-02/01-23-23, od 28. srpnja 2023., Vlada Republike Hrvatske je na sjednici održanoj 21. rujna 2023. donijela

RJEŠENJE

O IMENOVANJU ČLANOVA UPRAVNOG VIJEĆA CENTRA ZA MIRNO RJEŠAVANJE SPOROVA

Za članove Upravnog vijeća Centra za mirno rješavanje sporova iz reda predstavnika ministarstva nadležnog za poslove pravosuđa imenuju se:

– MIRELA FUČKAR

– IVAN MILJAK

– IVAN LAKOŠ

– ANA LOVRIĆ.

Klasa: 080-02/23-01/51

Urbroj: 50301-15/07-23-02

Zagreb, 21. rujna 2023.

Predsjednik
 mr. sc. Andrej Plenković, v. r.
### NN 114/2023 (4.10.2023.), Rješenje o imenovanju zamjenice stalne predstavnice Republike Hrvatske pri Europskoj uniji i pri Europskoj zajednici za atomsku energiju, sa sjedištem u Bruxellesu i predstavnice Vlade Republike Hrvatske u Odboru stalnih predstavnika vlada država članica pri Europskoj uniji u sastavu zamjenika stalnih predstavnika (COREPER I)

Vlada Republike Hrvatske

1629

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članka 25. stavaka 1. i 3. Uredbe o unutarnjem ustrojstvu Stalnog predstavništva Republike Hrvatske pri Europskoj uniji i pri Europskoj zajednici za atomsku energiju, sa sjedištem u Bruxellesu (»Narodne novine«, broj 88/13.), Vlada Republike Hrvatske je na sjednici održanoj 21. rujna 2023. donijela

RJEŠENJE

O IMENOVANJU ZAMJENICE STALNE PREDSTAVNICE REPUBLIKE HRVATSKE PRI EUROPSKOJ UNIJI I PRI EUROPSKOJ ZAJEDNICI ZA ATOMSKU ENERGIJU, SA SJEDIŠTEM U BRUXELLESU I PREDSTAVNICE VLADE REPUBLIKE HRVATSKE U ODBORU STALNIH PREDSTAVNIKA VLADA DRŽAVA ČLANICA PRI EUROPSKOJ UNIJI U SASTAVU ZAMJENIKA STALNIH PREDSTAVNIKA (COREPER I)

Imenuje se PAULA LETUNIĆ zamjenicom stalne predstavnice Republike Hrvatske pri Europskoj uniji i pri Europskoj zajednici za atomsku energiju, sa sjedištem u Bruxellesu i predstavnicom Vlade Republike Hrvatske u Odboru stalnih predstavnika vlada država članica pri Europskoj uniji u sastavu zamjenika stalnih predstavnika (COREPER I), s danom 1. listopada 2023., za razdoblje od četiri godine.

Klasa: UP/I 080-02/23-01/70

Urbroj: 50301-15/07-23-02

Zagreb, 21. rujna 2023.

Predsjednik
 mr. sc. Andrej Plenković, v. r.
### NN 114/2023 (4.10.2023.), Odluka o prestanku mirovanja zastupničkog mandata zastupnika i prestanku obnašanja zastupničke dužnosti zamjenika zastupnika u Hrvatskom saboru

HRVATSKI SABOR

1620

Na temelju članka 81. Ustava Republike Hrvatske i članka 14. stavka 3. Zakona o izborima zastupnika u Hrvatski sabor (»Narodne novine«, br. 116/99., 109/00., 53/03., 44/06., 19/07., 20/09., 145/10., 24/11., 93/11., 19/15., 66/15., 104/15. i 98/19.) Hrvatski sabor na sjednici 28. rujna 2023. donio je

ODLUKU

O PRESTANKU MIROVANJA ZASTUPNIČKOG MANDATA ZASTUPNIKA I PRESTANKU OBNAŠANJA ZASTUPNIČKE DUŽNOSTI ZAMJENIKA ZASTUPNIKA U HRVATSKOM SABORU

Dana 28. rujna 2023. prestaje mirovanje zastupničkog mandata zastupnika IVANA RADIĆA.

Dana 28. rujna 2023. zastupničku dužnost zamjenika zastupnika prestaje obnašati GORAN IVANOVIĆ.

Klasa: 021-05/23-01/8

Zagreb, 28. rujna 2023.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 114/2023 (4.10.2023.), Odluka o prestanku zastupničkog mandata zastupnika i početku obnašanja zastupničke dužnosti zamjenika zastupnika u Hrvatskom saboru

HRVATSKI SABOR

1621

Na temelju članka 81. Ustava Republike Hrvatske i članaka 10., 11. i 42. stavka 2. Zakona o izborima zastupnika u Hrvatski sabor (»Narodne novine«, br. 116/99., 109/00., 53/03., 44/06., 19/07., 20/09., 145/10., 24/11., 93/11., 19/15., 66/15., 104/15. i 98/19.) Hrvatski sabor na sjednici 28. rujna 2023. donio je

ODLUKU

O PRESTANKU ZASTUPNIČKOG MANDATA ZASTUPNIKA I POČETKU OBNAŠANJA ZASTUPNIČKE DUŽNOSTI ZAMJENIKA ZASTUPNIKA U HRVATSKOM SABORU

Dana 20. rujna 2023. prestao je zastupnički mandat zastupnika HRVOJA ŠIMIĆA zbog smrti.

Danom donošenja ove Odluke zastupničku dužnost zamjenika zastupnika počinje obnašati GORAN IVANOVIĆ.

Klasa: 021-05/23-03/9

Zagreb, 28. rujna 2023.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 114/2023 (4.10.2023.), Odluka o razrješenju i izboru člana Odbora za unutarnju politiku i nacionalnu sigurnost Hrvatskoga sabora

HRVATSKI SABOR

1622

Na temelju članka 81. Ustava Republike Hrvatske i članaka 46. i 70. Poslovnika Hrvatskoga sabora, Hrvatski sabor na sjednici 28. rujna 2023. donio je

ODLUKU

O RAZRJEŠENJU I IZBORU ČLANA ODBORA ZA UNUTARNJU POLITIKU I NACIONALNU SIGURNOST HRVATSKOGA SABORA

I.

Razrješuje se član Odbora za unutarnju politiku i nacionalnu sigurnost Hrvatskoga sabora IVAN BUDALIĆ.

II.

Za člana Odbora za unutarnju politiku i nacionalnu sigurnost Hrvatskoga sabora bira se ANTE DEUR.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-04/23-03/21

Zagreb, 28. rujna 2023.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 114/2023 (4.10.2023.), Odluka o izboru članice i prestanku mandata člana Odbora za zdravstvo i socijalnu politiku Hrvatskoga sabora

HRVATSKI SABOR

1623

Na temelju članka 81. Ustava Republike Hrvatske i članaka 46. i 86. Poslovnika Hrvatskoga sabora, Hrvatski sabor na sjednici 28. rujna 2023. donio je

ODLUKU

O IZBORU ČLANICE I PRESTANKU MANDATA ČLANA ODBORA ZA ZDRAVSTVO I SOCIJALNU POLITIKU HRVATSKOGA SABORA

I.

Za članicu Odbora za zdravstvo i socijalnu politiku Hrvatskoga sabora bira se NADA MURGANIĆ.

II.

Dana 20. rujna 2023. dužnost člana Odbora za zdravstvo i socijalnu politiku Hrvatskoga sabora prestao je obnašati HRVOJE ŠIMIĆ, zbog prestanka zastupničkog mandata.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-04/23-03/19

Zagreb, 28. rujna 2023.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 114/2023 (4.10.2023.), Odluka o razrješenju člana i izboru članice Odbora za obitelj, mlade i sport Hrvatskoga sabora

HRVATSKI SABOR

1624

Na temelju članka 81. Ustava Republike Hrvatske i članaka 46. i 88. Poslovnika Hrvatskoga sabora, Hrvatski sabor na sjednici 28. rujna 2023. donio je

ODLUKU

O RAZRJEŠENJU ČLANA I IZBORU ČLANICE ODBORA ZA OBITELJ, MLADE I SPORT HRVATSKOGA SABORA

I.

Razrješuje se član Odbora za obitelj, mlade i sport Hrvatskoga sabora IVAN BUDALIĆ.

II.

Za članicu Odbora za obitelj, mlade i sport Hrvatskoga sabora bira se ANAMARIJA BLAŽEVIĆ.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-04/23-03/20

Zagreb, 28. rujna 2023.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 114/2023 (4.10.2023.), Odluka o izboru članice Odbora za Hrvate izvan Republike Hrvatske Hrvatskoga sabora

HRVATSKI SABOR

1625

Na temelju članka 81. Ustava Republike Hrvatske i članaka 46. i 90. Poslovnika Hrvatskoga sabora, Hrvatski sabor na sjednici 28. rujna 2023. donio je

ODLUKU

O IZBORU ČLANICE ODBORA ZA HRVATE IZVAN REPUBLIKE HRVATSKE HRVATSKOGA SABORA

I.

Za članicu Odbora za Hrvate izvan Republike Hrvatske Hrvatskoga sabora bira se IVANA POSAVEC KRIVEC.

II.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-04/23-03/18

Zagreb, 28. rujna 2023.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 114/2023 (4.10.2023.), Odluka o imenovanju člana Odbora za gospodarstvo Hrvatskoga sabora

HRVATSKI SABOR

1626

Na temelju članka 81. Ustava Republike Hrvatske i članka 76. Poslovnika Hrvatskoga sabora, Hrvatski sabor na sjednici 28. rujna 2023. donio je

ODLUKU

O IMENOVANJU ČLANA ODBORA ZA GOSPODARSTVO HRVATSKOGA SABORA

I.

Za člana Odbora za gospodarstvo Hrvatskoga sabora iz reda predstavnika Hrvatske obrtničke komore imenuje se DALIBOR KRATOHVIL.

II.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-04/23-07/27

Zagreb, 28. rujna 2023.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 114/2023 (4.10.2023.), Odluka o imenovanju članova Državnog povjerenstva za procjenu šteta od prirodnih nepogoda

HRVATSKI SABOR

1627

Na temelju članka 81. Ustava Republike Hrvatske i članka 9. Zakona o ublažavanju i uklanjanju posljedica prirodnih nepogoda (»Narodne novine«, br. 16/19.) Hrvatski sabor na sjednici 28. rujna 2023. donio je

ODLUKU

O IMENOVANJU ČLANOVA DRŽAVNOG POVJERENSTVA ZA PROCJENU ŠTETA OD PRIRODNIH NEPOGODA

I.

Za članove Državnog povjerenstva za procjenu šteta od prirodnih nepogoda imenuju se:

– mr. sc. KREŠIMIR DRAGIĆ, član i tajnik Državnog povjerenstva iz Ministarstva financija

– NATAŠA VEŠLIGAJ, članica iz Ministarstva financija

– SANJA KRNIĆ BASTAĆ, članica iz Ministarstva poljoprivrede

– MIRO MACAN, član iz Ministarstva gospodarstva i održivog razvoja

mr. sc. JASNA DIVIĆ, članica iz Ministarstva mora, prometa i infrastrukture

– DAVORIN ORŠANIĆ, član iz Ministarstva prostornoga uređenja, graditeljstva i državne imovine

– KREŠIMIR FRANČIĆ, član iz osiguravajućeg društva.

II.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-04/23-07/30

Zagreb, 28. rujna 2023.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 114/2023 (4.10.2023.), Odluka o opozivu počasnog konzula Republike Hrvatske u Kraljevini Danskoj, sa sjedištem u Aalborgu

PREDSJEDNIK REPUBLIKE HRVATSKE

1628

Na temelju odredbe članka 24. Zakona o vanjskim poslovima (»Narodne novine« broj 48/96, 72/13, 127/13, 39/18 i 98/19) i točke III. podtočke 4. Odluke Vlade Republike Hrvatske o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., a na prijedlog Vlade Republike Hrvatske, donosim

ODLUKU

O OPOZIVU POČASNOG KONZULA REPUBLIKE HRVATSKE U KRALJEVINI DANSKOJ, SA SJEDIŠTEM U AALBORGU

PETER I. MOESGAARD SØRENSEN opoziva se dužnosti počasnog konzula Republike Hrvatske u Kraljevini Danskoj, sa sjedištem u Aalborgu i konzularnim ovlastima nad konzularnim područjem koje obuhvaća područje sjevernog Jutlanda.

Ova Odluka stupa na snagu danom donošenja.

Klasa: 020-02/23-05/12
 Urbroj: 71-10-01/1-23-2
 Zagreb, 20. rujna 2023.

Predsjednik
 Republike Hrvatske
 Zoran Milanović, v. r.
### NN 115/2023 (6.10.2023.), Pravilnik o izmjenama i dopuni Pravilnika o provedbi Programa sufinanciranja uspostave pokusnih polja navodnjavanja poljoprivrednih kultura za 2023. godinu

MINISTARSTVO POLJOPRIVREDE

1643

Na temelju članka 39. stavka 2. Zakona o poljoprivredi (»Narodne novine«, broj 118/18., 42/20., 127/20., – Odluka Ustavnog suda Republike Hrvatske, 52/21 i 152/22), ministrica poljoprivrede donosi

PRAVILNIK

O IZMJENAMA I DOPUNI PRAVILNIKA O PROVEDBI PROGRAMA SUFINANCIRANJA USPOSTAVE POKUSNIH POLJA NAVODNJAVANJA POLJOPRIVREDNIH KULTURA ZA 2023. GODINU

Članak 1.

U Pravilniku o provedbi Programa sufinanciranja uspostave pokusnih polja navodnjavanja poljoprivrednih kultura za 2023. godinu (»Narodne novine«, broj 29/23) (u daljnjem tekstu: Pravilnik), u članku 1. iza riječi »godine« dodaje se:

»i KLASA: 022-03/23-04/272, URBROJ: 50301-05/31-23-3 od 13. srpnja 2023. godine.«

Članak 2.

U članku 3. Pravilnika, stavak 2. mijenja se i glasi:

»(2) korisnici potpore su znanstveno istraživačke institucije koje uspostavljaju pokusna polja za navodnjavanje poljoprivrednih kultura u 2023. godini«.

Članak 3.

U članku 5. Pravilnika briše se točka (b). Točka (c) postaje točka (b).

Članak 4.

U članku 11. stavak (1) Pravilnika, broj 212.357 zamjenjuje s brojem 405.223.

Članak 5.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 402-01/22-01/12

Urbroj: 525-06/206-23-42

Zagreb, 26. rujna 2023.

Ministrica poljoprivrede
 Marija Vučković, v. r.
### NN 116/2023 (9.10.2023.), Uredba o izmjeni Uredbe o visini trošarine na energente i električnu energiju

VLADA REPUBLIKE HRVATSKE

1648

Na temelju članka 97. stavka 2. Zakona o trošarinama (»Narodne novine«, br. 106/18., 121/19. i 144/21.), Vlada Republike Hrvatske je na sjednici održanoj 9. listopada 2023. donijela

UREDBU

O IZMJENI UREDBE O VISINI TROŠARINE NA ENERGENTE I ELEKTRIČNU ENERGIJU

Članak 1.

U Uredbi o visini trošarine na energente i električnu energiju (»Narodne novine«, br. 156/22., 1/23., 10/23., 22/23., 37/23., 46/23., 56/23., 71/23., 79/23., 88/23., 94/23., 98/23., 105/23. i 110/23.), u članku 3. mijenjaju se visine trošarine u eurima na sljedeće predmete oporezivanja tako da glase:

» – Bezolovni motorni benzin 456,00 EUR/1000 l

– Dizelsko gorivo 383,00 EUR/1000 l.«.

Članak 2.

Visine trošarina iz članka 1. ove Uredbe primjenjuju se s danom stupanja na snagu ove Uredbe i određene su za razdoblje do 23. listopada 2023.

Članak 3.

Ova Uredba objavit će se u »Narodnim novinama«, a stupa na snagu 10. listopada 2023.

Klasa: 022-03/23-03/76
 Urbroj: 50301-05/16-23-2
 Zagreb, 9. listopada 2023.

Predsjednik
 mr. sc. Andrej Plenković, v. r.
### NN 117/2023 (10.10.2023.), Rješenje imenovanju dijela članova Odbora za standarde financijskog izvještavanja

Vlada Republike Hrvatske

1652

Na temelju članka 31. stavka 4. Zakona o Vladi Republike Hrvat­ske (»Narodne novine«, br. 150/11., 119/14., 93/16., 116/18. i 80/22.) i članka 18. stavka 2. Zakona o računovodstvu (»Narodne novine«, br. 78/15., 134/15., 120/16., 116/18., 42/20., 47/20. – ispravak, 114/22. i 82/23.), Vlada Republike Hrvatske je na sjednici održanoj 27. rujna 2023. donijela

RJEŠENJE

O IMENOVANJU DIJELA ČLANOVA ODBORA ZA STANDARDE FINANCIJSKOG IZVJEŠTAVANJA

Za članove Odbora za standarde financijskog izvještavanja imenuju se:

– dr. sc. SANJA SEVER MALIŠ

– ANA ZORIĆ.

Klasa: 080-02/23-01/52
 Urbroj: 50301-15/07-23-02
 Zagreb, 27. rujna 2023.

Predsjednik
 mr. sc. Andrej Plenković, v. r.
### NN 117/2023 (10.10.2023.), Odluka o izmjeni Odluke o visini novčane pomoći tražiteljima međunarodne zaštite

Ministarstvo unutarnjih poslova

1653

Na temelju članka 93. stavka 1. točke 2. Zakona o međunarodnoj i privremenoj zaštiti (»Narodne novine«, br. 70/15, 127/17 i 33/23) ministar unutarnjih poslova donosi

ODLUKU

O IZMJENI ODLUKE O VISINI NOVČANE POMOĆI TRAŽITELJIMA MEĐUNARODNE ZAŠTITE

I.

U Odluci o visini novčane pomoći tražiteljima međunarodne zaštite (»Narodne novine«, br. 135/2015 i 155/2022) u točki II. riječi: »13,27 eura« zamjenjuju se riječima: »20,00 eura«.

II.

Ova Odluka stupa na snagu osmoga dana od dana objave u »Narodnim novinama«.

Klasa: 011-02/23-01/412
 Urbroj: 511-01-152-23-2
 Zagreb, 25. rujna 2023.

Ministar
 dr. sc. Davor Božinović, v. r.
### NN 118/2023 (11.10.2023.), Odluka o zatvaranju za promet postojećeg željezničko-cestovnog prijelaza

Agencija za sigurnost željezničkog prometa

1659

Na temelju članka 98. stavka 10. Zakona o sigurnosti i interoperabilnosti željezničkog sustava (»Narodne novine«, broj 63/20), a u svezi s člankom 22. Pravilnika o uvjetima za određivanje križanja željezničke pruge i drugih prometnica (»Narodne novine«, broj 111/15) ravnatelj Agencije za sigurnost željezničkog prometa donosi

ODLUKU

O ZATVARANJU ZA PROMET POSTOJEĆEG ŽELJEZNIČKO-CESTOVNOG PRIJELAZA

I.

Zatvara se za promet postojeći željezničko-cestovni prijelaz na križanju željezničke pruge R202 Varaždin – Dalj u km 24+458 i nerazvrstane ceste.

II.

Ova Odluka stupa na snagu danom donošenja.

Klasa: 341-04/23-01/09

Urbroj: 387-03/03-23-02

Zagreb, 28. rujna 2023.

Ravnatelj
 Želimir Delač, dipl. ing. el., v. r.
### NN 118/2023 (11.10.2023.), Odluka o stavljanju u službenu uporabu katastarskog operata katastra nekretnina za katastarsku općinu Apševci nova

Državna geodetska uprava

1656

Na temelju članka 56. stavka 2. Zakona o državnoj izmjeri i katastru nekretnina (»Narodne novine«, br. 112/18 i 39/22), glavni ravnatelj Državne geodetske uprave donosi

ODLUKU

O STAVLJANJU U SLUŽBENU UPORABU KATASTARSKOG OPERATA KATASTRA NEKRETNINA ZA KATASTARSKU OPĆINU APŠEVCI NOVA

I.

Na temelju podataka katastarske izmjere, podataka prikupljenih tijekom izlaganja na javni uvid elaborata katastarske izmjere i podataka preuzetih iz obnovljene zemljišne knjige izrađen je katastarski operat katastra nekretnina za katastarsku općinu Apševci nova (MB 339431), a koji se sastoji od:

– katastarskog plana u digitalnom obliku,

– elaborata geodetske osnove,

– digitalnog ortofoto plana,

– pregledne karte u mjerilu 1:6000 s podjelom na detaljne listove katastarskog plana, te podjelom na skice izmjere,

– detaljnih listova katastarskog plana u mjerilu 1:1000 (9 listova),

– skice izmjere M 1:1000 (22 komada), M 1:500 (34 komada),

– dopunske skice izmjere M 1:500 (3 komada),

– popisa katastarskih čestica u rasponu od broja 700/1 do 907 (ukupno 216 k.č.),

– popisa osoba upisanih u posjedovne listove i

– posjedovnih listova u rasponu od broja 601 do 816 (ukupno 216 PL-ova).

II.

Katastarski operat katastra nekretnina za katastarsku općinu Apševci nova (MB 339431) stavlja se u službenu uporabu 28. rujna 2023. godine.

III.

Od dana stavljanja u službenu uporabu katastarskog operata katastra nekretnina za katastarsku općinu Apševci nova (MB 339431) svi novi upisi na području na kojem je provedena katastarska izmjera provodit će se u katastarskom operatu katastra nekretnina za katastarsku općinu Apševci nova (MB 339431).

IV.

Katastarski operat katastra nekretnina za katastarsku općinu Apševci nova (MB 339431) mora se održavati u trajnoj suglasnosti s novoosnovanom zemljišnom knjigom za katastarsku općinu Apševci nova.

V.

Ova Odluka stupa na snagu danom donošenja i objavit će se u »Narodnim novinama«.

Klasa: 932-05/23-03/20

Urbroj: 541-04-01-02/4-23-5

Zagreb, 27. rujna 2023.

Glavni ravnatelj
 Antonio Šustić, dipl. ing. geod., v. r.
### NN 119/2023 (13.10.2023.), Indeks proizvođačkih cijena industrijskih proizvoda na domaćem tržištu u rujnu 2023.

Državni zavod za statistiku

1666

Državni zavod za statistiku objavljuje

INDEKS

PROIZVOĐAČKIH CIJENA INDUSTRIJSKIH PROIZVODA NA DOMAĆEM TRŽIŠTU
 U RUJNU 2023.

Indeks proizvođačkih cijena industrijskih proizvoda na domaćem tržištu u rujnu 2023. u odnosu na kolovoz 2023. iznosi 100,6.

Klasa: 954-01/23-01/01

Urbroj: 555-01-05-03-23-20

Zagreb, 9. listopada 2023.

Glavna ravnateljica
 Lidija Brković, v. r.
### NN 119/2023 (13.10.2023.), Odluka o izmjeni Odluke o minimalnim financijskim standardima za decentralizirane funkcije za zdravstvene ustanove u 2023. godini

VLADA REPUBLIKE HRVATSKE

1663

Na temelju članka 11. stavka 4. Zakona o zdravstvenoj zaštiti (»Narodne novine«, br. 100/18., 125/19., 147/20., 119/22., 156/22. i 33/23.), Vlada Republike Hrvatske je na sjednici održanoj 12. listopada 2023. donijela

ODLUKU

O IZMJENI ODLUKE O MINIMALNIM FINANCIJSKIM STANDARDIMA ZA DECENTRALIZIRANE FUNKCIJE ZA ZDRAVSTVENE USTANOVE U 2023. GODINI

I.

U Odluci o minimalnim financijskim standardima za decentralizirane funkcije za zdravstvene ustanove u 2023. godini (»Narodne novine«, broj 8/23.), u točki I. stavku 2. Tablica se mijenja i glasi:

|  |  |  |  |
| --- | --- | --- | --- |
| Županija/Grad Zagreb | Iznos sredstava za investicijsko ulaganje  i  investicijsko i tekuće održavanje  (EUR) | Iznos  sredstava za otplate kredita  (EUR) | Ukupni iznos sredstava za decentralizirane funkcije  (EUR) |
| 0 | 1 | 2 | 3 |
| ZAGREBAČKA | 2.003.285 | 265.445 | 2.268.730 |
| KRAPINSKO-ZAGORSKA | 2.194.582 | 323.812 | 2.518.394 |
| SISAČKO-  MOSLAVAČKA | 1.876.874 | 776.246 | 2.653.120 |
| KARLOVAČKA | 2.016.218 |  | 2.016.218 |
| VARAŽDINSKA | 2.104.364 | 530.891 | 2.635.255 |
| KOPRIVNIČKO-KRIŽEVAČKA | 1.502.004 | 454.111 | 1.956.115 |
| BJELOVARSKO-BILOGORSKA | 1.933.173 |  | 1.933.173 |
| PRIMORSKO-GORANSKA | 3.072.135 | 139.326 | 3.211.461 |
| LIČKO-SENJSKA | 1.187.703 |  | 1.187.703 |
| VIROVITIČKO-PODRAVSKA | 2.117.428 | 53.089 | 2.170.517 |
| POŽEŠKO-  SLAVONSKA | 1.610.664 |  | 1.610.664 |
| BRODSKO-  POSAVSKA | 1.934.068 | 289.516 | 2.223.584 |
| ZADARSKA | 1.856.785 | 161.323 | 2.018.108 |
| OSJEČKO-  BARANJSKA | 2.983.790 |  | 2.983.790 |
| ŠIBENSKO-KNINSKA | 1.906.962 |  | 1.906.962 |
| VUKOVARSKO-SRIJEMSKA | 3.037.188 |  | 3.037.188 |
| SPLITSKO-  DALMATINSKA | 4.864.214 |  | 4.864.214 |
| ISTARSKA | 2.025.800 | 929.060 | 2.954.860 |
| DUBROVAČKO-NERETVANSKA | 2.182.045 |  | 2.182.045 |
| MEĐIMURSKA | 1.492.481 | 416.884 | 1.909.365 |
| GRAD ZAGREB | 4.190.667 | 1.658.932 | 5.849.599 |
| UKUPNO | 48.092.430 | 5.998.635 | 54.091.065 |

II.

Ova Odluka stupa na snagu osmoga dana od dana objave u »Narodnim novinama«.

Klasa: 022-03/23-04/388
 Urbroj: 50301-04/25-23-2
 Zagreb, 12. listopada 2023.

Predsjednik
 mr. sc. Andrej Plenković, v. r.